สวัสดีค่ะ คือรูทวานหนูมันมีเนื้อหยุ่นๆคล้ายๆติ่งยื่นออกมาอ่ะค่ะ มันอยู่ขอบรูทวานบนอ่ะค่ะ แต่ไม่มีอาการเจ็บ แสบหรือคันนะคะ แล้วหนูส่องดูภายในรูทวานเป็นแผลด้วยอ่ะค่ะ เป็นอะไรรึเปล่าคะ ตอนนี้วังกลมากค่ะ
สวัสดีค่ะ อาการมีติ่งเนื้อยื่นออกมาจากทวารหนักดังกล่าวมา อาจจะเกิดจาก การมีริดสีดวงทวารหนัก ติ่งเนื้อธรรมดาที่บริเวณทวารหนัก แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ทำให้ต้องออกแรงเบ่ง มักเจ็บปวดร่วมด้วย การมีโรคผิวหนังเช่น หูดหงอนไก่ เป็นต้นในกรณีนี้ถ้าคลำได้ก้อนติ่งเนื้อสัมพันธ์กับการขับถ่าย คือพอเบ่งอุจจาระก็คลำได้ชัดเจนอาจจะเกี่ยวกับเรื่องริดสีดวงทวารมากที่สุดเบื้องต้น ดื่มน้ำมากๆ รับประทานอาหารที่มีกากใยสูง เพื่อให้อุจจาระนิ่ม ขับถ่ายทุกวันให้เป็นเวลา ไม่ไปบีบหรือคลำก้อนเองบ่อยๆ ไม่ใส่เสื้อผ้าที่รัดหรืออับชื้นเกินไปควรไปพบแพทย์หากก้อนดังกล่าวยังเป็นอยู่เรื้อรัง คลำได้ชัดเจน เจ็บปวด มีเลือดไหลจากก้อน หรือมีแผลที่มองเห็นได้ เพื่อให้ได้การวินิจฉัยที่แน่ชัด และรักษาตามสาเหตุนั้นๆต่อไป